PROJEKTS

2017. gada ‘’\_\_’’ \_\_\_\_\_ Noteikumi Nr.\_\_\_\_\_\_

Rīgā (prot. Nr.\_\_.§)

**Sociālās aprūpes pakalpojumu noteikumi**

Izdoti saskaņā ar Sociālo pakalpojumu un sociālās palīdzības likuma 9.1 panta otrās daļas 1. un 2.punktu un 20. panta ceturto daļu

**I. Vispārīgie jautājumi**

1. Noteikumi nosaka:

1.1. kritērijus klienta vajadzību pēc sociālās aprūpes pakalpojumiem izvērtēšanai (turpmāk – izvērtēšana) un aprūpes līmeņa noteikšanai;

1.2. nosacījumus sociālās aprūpes pakalpojumu saņemšanai dzīvesvietā un institūcijā un to saņemšanas kārtību;

1.3. klienta aprūpes līmenim atbilstoša valsts nodrošināta sociālās aprūpes pakalpojuma finansēšanas kārtību;

1.4. valsts finansēta ilgstošas sociālās aprūpes un sociālās rehabilitācijas institūcijas pakalpojuma sniegšanā iesaistītā personāla skaitu un kvalifikāciju.

2. Izvērtēšanu veic un aprūpes līmeni nosaka klientam, kurš pieprasa vai saņem sociālās aprūpes pakalpojumu atbilstoši normatīvajiem aktiem par sociālo pakalpojumu un sociālās palīdzības saņemšanas kārtību.

3.Klientu izvērtēšanu un aprūpes līmeņa noteikšanu veic šādu institūciju sociālā darba speciālists (turpmāk – speciālists):

3.1. pašvaldības, kuras teritorijā deklarēta personas dzīvesvieta, sociālais dienests vai tā deleģēta institūcija (turpmāk – sociālais dienests);

3.2.sociālās aprūpes pakalpojuma sniedzējs – ilgstošas sociālās aprūpes un sociālās rehabilitācijas institūcija (turpmāk – aprūpes institūcija).

4. Klientu izvērtē un aprūpes līmeni nosaka šādos gadījumos:

4.1. klients vai tā likumiskais pārstāvis pieprasa sociālās aprūpes pakalpojumu institūcijā vai dzīvesvietā;

4.2. ne retāk kā reizi 12 mēnešos un pēc speciālistu iniciatīvas, ja klients saņem sociālās aprūpes pakalpojumu institūcijā vai dzīvesvietā un konstatētas klienta funkcionālo spēju nepārejošas izmaiņas;

4.3. klients vai tā likumiskais pārstāvis pieprasa pakalpojumu veida maiņu.

5. Ja izvērtēšanas rezultātā speciālisti konstatē, ka klientam nepieciešami sociālās aprūpes pakalpojumi dzīvesvietā vai institūcijā, sociālās aprūpes pakalpojumu atbilstoši viņa aprūpes līmenim piešķir šo noteikumu 2.punktā minētajā normatīvajā aktā noteiktajā kārtībā.

**II. Klientu izvērtēšana un aprūpes līmeņa noteikšana**

6. Šo noteikumu 4.punktā minētajos gadījumos sociālā dienesta speciālisti ne vēlāk kā desmit darba dienu laikā no klienta vai viņa likumiskā pārstāvja iesnieguma vai ziņu par klienta funkcionālo spēju izmaiņām saņemšanas dienas veic klienta izvērtēšanu un aprūpes līmeņa noteikšanu, vienojoties ar klientu par laiku un vietu, kur notiks izvērtēšana.

7. Aprūpes institūcijas speciālisti sava klienta izvērtēšanu veic šo noteikumu 4.2. un 4.3. apakšpunktā noteiktajos gadījumos šo noteikumu 6.punktā noteiktajā kārtībā.

8. Veicot izvērtēšanu, speciālists izvērtē klienta funkcionālās spējas:

8.1. atbilstoši šo noteikumu 1. pielikumā norādītajiem izvērtēšanas kritērijiem, ja vērtē klienta atbilstību valsts finansēta sociālās aprūpes pakalpojuma saņemšanai;

8.2. atbilstoši šo noteikumu 2. punktā minētajā normatīvajā aktā noteiktajiem izvērtēšanas kritērijiem, ja vērtē klienta atbilstību pašvaldības finansēta sociālās aprūpes pakalpojuma saņemšanai.

9. Izvērtēšanas gaitā speciālists:

9.1. intervē un novēro klientu, nosakot viņa prasmes un spējas, un iegūto rezultātu izsaka punktos;

9.2. aizpilda šo noteikumu 2. pielikumā norādīto klienta novērtēšanas karti (protokolu), kurā norāda vērtēšanas rezultātā iegūtos punktus atbilstoši šo noteikumu 1. pielikumā norādīto kritēriju grupām un apakšgrupām, speciālista vārdu un uzvārdu, kā arī vērtēšanas vietu un laiku;

9.3. klienta novērtēšanas karti nosūta pašvaldības sociālajam dienestam, ja klientam saskaņā ar šo noteikumu 2.punktā minēto normatīvo aktu nepieciešams piešķirt atbilstošu sociālās aprūpes pakalpojumu vai mainīt pakalpojuma veidu;

9.4. vērtēšanas rezultātus izmanto klienta aprūpes organizēšanā, ja klients jau saņem sociālās aprūpes pakalpojumu.

10. Izvērtēšanas rezultātā iegūto punktu skaits norādaklienta funkcionālo spēju atbilstību attiecīgajam aprūpes līmenim:

10.1. pirmais aprūpes līmenis - 588 – 438 punkti;

10.2. otrais aprūpes līmenis – 437 – 291 punkts;

10.3. trešais aprūpes līmenis – 290 – 145 punkti;

10.4. ceturtais aprūpes līmenis – 144 – 0 punkti.

11. Ja sociālās aprūpes pakalpojums nepieciešams bērnam ar funkcionāliem traucējumiem, viņam tiek noteikts ceturtais aprūpes līmenis bez izvērtēšanas, nosakot viņa attīstībai un izglītībai nepieciešamos pasākumus.

12. Sociālais dienests vai sociālās aprūpes pakalpojumu sniedzējs klienta aprūpes līmeni ņem vērā, sastādot klienta sociālās aprūpes un rehabilitācijas plānu, kā arī novērtējuma dokumentus un novērtēšanas karti pievieno klienta lietai.

**III. Sociālās aprūpes pakalpojumu saņemšana atbilstoši noteiktajam aprūpes līmenim**

13. Klientam atbilstoši izvērtēšanas rezultātam un noteiktajam aprūpes līmenim var piešķirt šādus sociālās aprūpes pakalpojumus:

13.1. klientam ar pirmo vai otro aprūpes līmeni – sociālās aprūpes pakalpojumu dzīvesvietā, pakalpojumu sniedzējam nodrošinot atbalstu pašaprūpē atbilstoši klienta vajadzībām;

13.2. klientam ar trešo vai ceturto aprūpes līmeni - valsts finansētu sociālās aprūpes pakalpojumu institūcijā personām ar smagiem un ļoti smagiem garīga rakstura traucējumiem, pašvaldības finansētu sociālās aprūpes pakalpojumu institūcijā personām ar citiem funkcionāliem traucējumiem, nodrošinot diennakts aprūpi, pastāvīgu atbalstu pašaprūpē, kā arī klienta drošību (uzraudzību);

13.3. klientam ar trešo vai ceturto aprūpes līmeni - sociālās aprūpes pakalpojumu dzīvesvietā, ja pašvaldība var nodrošināt pakalpojuma sniedzēju, kurš nodrošina klientam pastāvīgu atbalstu pašaprūpē un drošību.

14. Viena mēneša laikā pēc klienta sociālās aprūpes pakalpojuma sniegšanas uzsākšanas valsts finansēta aprūpes institūcija var veikt atkārtotu klienta izvērtēšanu, ja konstatēta klienta funkcionālo spēju neatbilstība dokumentos norādītajai vai konstatētas šo spēju izmaiņas. Ja atkārtotas izvērtēšanas rezultātā institūcijas speciālisti secina, ka:

14.1. klienta funkcionālais stāvoklis ir labāks, kā norādīts sociālā dienesta novērtējumā (tas atbilst pirmajam vai otrajam aprūpes līmenim), un viņam ir tiesības uz pakalpojumiem dzīvesvietā:

14.1.1. institūcija par izvērtēšanas rezultātiem rakstiski informē sociālo dienestu, kurš pieņēma lēmumu par nepieciešamību ievietot klientu valsts finansētā aprūpes institūcijā, nosūtot dienestam klienta novērtēšanas karti un norādot, ka šo noteikumu 2. punktā minētajā normatīvajā aktā noteiktajā kārtībā tiks pieņemts lēmums par pakalpojuma sniegšanas pārtraukšanu;

14.1.2. sociālais dienests sešu mēnešu laikā no institūcijas izvērtējuma rezultātu saņemšanas dienas organizē sociālās aprūpes pakalpojuma dzīvesvietā piešķiršanu klientam;

14.2. klienta funkcionālais stāvoklis uzrāda šo noteikumu 2. punktā minētajā normatīvajā aktā noteiktās vispārējās vai speciālās medicīniskās kontrindikācijas sociālās aprūpes pakalpojuma saņemšanai, institūcija:

14.2.1. par to informē klienta ģimenes (vispārējās prakses) ārstu un psihiatru, kuri sniedza atzinumu par personas veselības stāvokļa atbilstību sociālās aprūpes pakalpojuma saņemšanai;

14.2.2. sadarbībā ar šā punkta 14.2.1. apakšpunktā norādītajām institūcijām atrisina jautājumu par klienta ievietošanu ārstniecības iestādē un pieņem lēmumu par pakalpojuma apturēšanu uz ārstēšanās laiku vai tā izbeigšanu.

**IV. Valsts finansētas aprūpes institūcijas pakalpojuma sniegšanā iesaistītā personāla skaits un kvalifikācija un klienta aprūpes līmenim atbilstoša sociālās aprūpes pakalpojumu finansēšana**

15. Valsts aprūpes institūcijas pakalpojumu sniegšanā iesaista šo noteikumu 3. pielikumā norādītos speciālistus, iesaistot arī citus speciālistus, ja tas nepieciešams klientu drošības un dzīves kvalitātes nodrošināšanai.

16. Valsts budžeta finansējumu aprūpes institūcijām, kuras nodrošina sociālās aprūpes pakalpojumus, aprēķina, ņemot vērā institūcijā ievietoto klientu skaitu attiecīgajā aprūpes līmenī.

17. Valsts finansētas aprūpes institūcijas sociālās aprūpes pakalpojuma izmaksas uz vienu klientu aprēķina, pielietojot šādu formulu:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Izdevumi vidēji uz 1 klientu ar noteiktu x aprūpes līmeni** | = | *FxALG* | + | *Fatl.Aa* | + | *Ff.izd* | + | *Fuzt.kl* | , kur |
| *Qx* | *Q* |

**x** – klienta aprūpes līmenis;

**FxALG** - plānotais finansējums x aprūpes līmeņa klientu personāla atlīdzības izdevumiem institūcijā;

**Qx** - klientu skaits institūcijā ar noteiktu x aprūpes līmeni;

**Fatl.Aa**- plānotais finansējums atbalsta (administrācijas, saimniecības nodaļu un vadības personāls) personāla atlīdzības izdevumiem institūcijā;

**Ff.izd** - plānotie fiksētie institūcijas uzturēšanas izdevumi, kuru apjomu neietekmē klientu skaits institūcijā;

**Fuzt.kl**- plānotie klientu uzturēšanas un citi izdevumi (neietilpst Ff. izd) institūcijā (t.sk. plānotais apjoms aprūpes institūcijas veicamajiem maksājumiem klientiem personiskiem izdevumiem, kapitālie izdevumi);

**Q** - klientu skaits institūcijā.

**V. Noslēguma jautājumi**

18. Labklājības ministrija līdz 2017.gada 31.decembrim organizē pašvaldību sociālo dienestu speciālistiem apmācības par klienta aprūpes līmeņa noteikšanu atbilstoši šo noteikumu 1. pielikumā norādītajiem kritērijiem.

19. Klientus, kuri līdz 2017.gada 31.decembrim uzsākuši sociālās aprūpes pakalpojuma saņemšanu un turpina to pēc 2018.gada 1.janvāra, un klientus, par kuriem pieņemts lēmums par pakalpojuma piešķiršanu, bet aprūpes līmeņi nav noteikti, izvērtē un aprūpes līmeni nosaka līdz 2018. gada 30. decembrim.

20. Šo noteikumu 3.pielikums stājas spēkā 2023.gada 1.janvārī.

21. Valsts finansētas ilgstošas sociālās aprūpes un sociālās rehabilitācijas institūcijas līdz 2018. gada 30. decembrim nodrošina personāla atbilstību vismaz šo noteikumu 4. pielikumā norādītajam personāla skaitam un kvalifikācijai.

22. Noteikumi stājas spēkā 2017.gada 1.decembrī.

Ministru prezidents M. Kučinskis

Labklājības ministrs J. Reirs

1.pielikums

Ministru kabineta 2017.gada noteikumiem Nr.

**Kritēriji aprūpes līmeņa noteikšanai un klientu izvērtēšanai**

|  |  |
| --- | --- |
| **KLIENTA PAŠAPRŪPES, NEATKARĪBAS UN PATSTĀVĪGĀS DZĪVES PRASMJU NOVĒRTĒŠANAS KRITĒRIJI:*** Veic patstāvīgi/ funkcionalitāte nav traucēta – 3 p.
* Mēģina un spēj patstāvīgi ar palīdzību, funkcionalitāte biežāk nav traucēta – 2 p.
* Mēģina un spēj patstāvīgi ar palīdzību, funkcionalitāte biežāk ir traucēta – 1 p.
* Nespēj veikt patstāvīgi/ funkcionalitāte ir traucēta – 0 p.

**(***Sadaļās, kur tiek vērtētas spējas un prasmes (spēj un prot), vērtējums tiek dubultots, kur katrā ailē max punktu skaits – 6=3+3)* |  |
|  | **Punkti** |
| 1. **Sevis apzināšana:**
 |  |
| * 1. **Spēj un prot** nosaukt savu vārdu un uzvārdu. *Kontroljautājums: kāds ir tavs vārds, uzvārds?*
 |  |
| * 1. Zina nosaukt savu dzimšanas gadu un datumu, vecumu, dzimumu, dzīves vietu. *Kontroljautājums: cik tev gadu? Kad tev ir dzimšanas diena? Kāda ir tava adrese?*
 |  |
| * 1. Spēj apzināties savas stiprās un vājās puses. *Kontroljautājums: ko tu spēj darīt vislabāk? Ko tev vislabāk patīk darīt? Ko nepatīk darīt?*
 |  |
| * 1. Apzinās, kāpēc nepieciešama palīdzība (atbalsts). *Kontroljautājums ja persona dzīvo sociālās aprūpes institūcijā: vai tu zini, kāpēc tev ir jādzīvo institūcijā?*
 |  |
| * 1. Spēj izprast un apzināties savas rīcības sekas. *Kontroljautājums: izstāsti, kas būs, ja tu kaitināsi svešu suni?*
 |  |
| * 1. **Spēj un prot** pastāstīt par savu ģimeni, tuviniekiem. *Kontroljautājums atkarīgs no tā vai klientam ir ģimene, tuvinieki: pastāsti, kādas tev ir attiecības ar tavu ģimeni?*
 |   |
| * 1. Zina savas tiesības, pienākumus un atbildību. *Kontroljautājums: kādi ir tavi pienākumi mājās? Par ko tu atbildi? Kādas ir tavas tiesības?*
 |  |
| **Max punktu skaits 27** |  |
| 1. **Ēšana, ēdiena gatavošana, šķidruma uzņemšana:**
 |  |
| * 1. Spēj ēst patstāvīgi. *Kontroljautājums: kur tu ēd brokastis, pusdienas, vakariņas?*
 |  |
| * 1. Spēj sakošļāt un norīt barību. *Kontroljautājums: kas tev vislabāk garšo? Kas tev negaršo?*
 |  |
| * 1. **Spēj un prot** atbilstoši lietot galda piederumus. *Kontroljautājums: kādus galda piederumus parasti tu izmanto, lai paēstu?*
 |  |
| * 1. **Spēj un prot** sevi apkalpot pie galda, ielikt ēdienu šķīvī, ieliet tēju, sagriezt maizi. *Kontroljautājums: kā ieliek ēdienu šķīvī? Kādas sviestmaizes tev vislabāk garšo?*
 |  |
| * 1. **Spēj un prot** sagatavot uzkodas. *Kontroljautājums: kā var pagatavot, piemēram, sviestmaizes?*
 |  |
| * 1. **Spēj un prot** sagatavot ēdienu no svaigiem produktiem. *Kontroljautājums: no kā gatavo ēst un kā to dara?*
 |  |
| * 1. **Spēj un prot** uzņemt nepieciešamo šķidruma daudzumu. *Kontroljautājums: ko tu labprāt dzer – tīru ūdeni, sulu, tēju, kafiju vai kādu citu dzērienu? Cik daudz šķidruma dienā tu izdzer?*
 |  |
| * 1. **Spēj un prot** uzsildīt ūdeni un pagatavot siltu dzērienu, ēdienu, noteikt tā temperatūru un daudzumu traukā. *Kontroljautājums: kā var uzsildīt ūdeni un pagatavot siltu tēju vai kafiju?*
 |  |
| * 1. **Spēj un prot** lietot virtuves tehniku: plīti, mikroviļņu krāsni utt. *Kontroljautājums: uz kā var pagatavot ēst? Ar ko var uzvārīt ūdeni?*
 |  |
| * 1. **Spēj un prot** uzklāt un novākt galdu. *Kontroljautājums: kādi trauki nepieciešami, lai paēstu, piemēram, zupu? Pastāsti, kā tu uzklāj un novāc galdu?*
 |  |
| * 1. **Spēj un prot** nomazgāt, noslaucīt un nolikt vietā traukus. *Kontroljautājums: Kad tu paēd, ko dara ar netīriem traukiem? Kur liek tīros traukus?*
 |  |
| * 1. **Spēj un prot** izvērtēt, ko drīkst ēst un ko nedrīkst ēst atbilstoši noteiktai diētai. *Kontroljautājums: kādi produkti ir veselīgi un kādus nav ieteicams ēst bieži un daudz? Pastāsti, vai ir kādi produkti, kurus tu nedrīksti lietot? Kādēļ?*
 |  |
| **Max punktu skaits 66** |  |
| 1. **Ģērbšanās:**
 |  |
| * 1. **Spēj un prot** apģērbties un noģērbties pats. *Kontroljautājums: cik reizes dienā tu pārģērbies?*
 |  |
| * 1. **Spēj un prot** aizpogāt un atpogāt apģērbu. *Kontroljautājums: kādas pogas kreklam/blūzei tev patīk vislabāk – lielākas vai mazas? Cik laika paiet, kamēr tu aizpogā vai atpogā savu kreklu/blūzi?*
 |  |
| * 1. **Spēj un prot** tikt galā ar rāvējslēdzēju apģērbā. *Kontroljautājums: kuram apģērbam ir rāvējslēdzējs? Cik bieži tu to velc?*
 |  |
| * 1. **Spēj un prot** sasiet un atsiet auklas apģērbā un apavos. *Kontroljautājums: kuram apģērbam ir sienamās auklas? Vai tu bieži to nēsā? Kurām kurpēm vai zābakiem ir sienamās auklas? Vai tu bieži tos nēsā? Kā tu tiec galā ar auklām?*
 |  |
| * 1. **Spēj un prot** izvēlēties apģērbu un apavus atbilstoši laika apstākļiem. *Kontroljautājums: kurš apģērbs tev vislabāk patīk? Ko tu parasti valkā vasarā, ko ziemā? Kad tu sāc vilkt kādu siltāku jaku?*
 |  |
| * 1. Zina sava apģērba un apavu izmēru. *Kontroljautājums: kāda izmēra bikses/kreklu/svārkus/kleitu tu parasti valkā/pērc? Kāds izmērs ir tavām kurpēm?*
 |  |
| * 1. **Spēj un prot** uzturēt apģērbu un apavus tīrus, kārtīgus (mazgāt, gludināt, veikt sīkus remontus). *Kontroljautājums: pastāsti, kādas savas drēbes tu mazgā pats? Kur tu parasti gludini savas drēbes? Kur tu glabā savus apavus? Kā var notīrīt netīras kurpes vai zābakus? Ja kreklam iztrūkst poga, ko tu dari?*
 |   |
| **Max punktu skaits 39** |  |
| 1. **Telpu kopšana un uzturēšana:**
 |  |
| * 1. **Spēj un prot** uzturēt savu istabu un citas telpas tīras un kārtībā. *Kontroljautājums: kurš kopj tavu istabu?*
 |  |
| * 1. **Spēj un prot** uzklāt savu gultu un nomainīt gultas veļu. *Kontroljautājums: kurš tev saklāj gultu no rītiem? Kurš tavai gultai nomaina palagu, spilvendrānu un segu pārvalku?*
 |  |
| * 1. Ir sapratne par telpu uzkopšanas nepieciešamību. *Kontroljautājums: pastāsti, kādēļ jāmazgā istabā grīda un no plauktiem jāslauka putekļi?*
 |  |
| * 1. **Spēj un prot** lietot telpu uzkopšanas līdzekļus un rīkus. *Kontroljautājums: ar ko tu slauki istabas grīdu? Ar ko tu mazgā grīdu?*
 |  |
| * 1. **Spēj un prot** noslaucīt putekļus, izmazgāt grīdu. *Kontroljautājums: Cik bieži tu slauki putekļus un mazgā grīdu savā istabā? Kuras telpas vēl tu uzkop?*
 |  |
| * 1. **Spēj un prot** rūpēties, sakārtot savas lietas ar izpratni. *Kontroljautājums: kur tu glabā savas mantas, lietas? Kur tu glabā savu ķemmi, kur zeķes?*
 |  |
| **Max punktu skaits 33** |  |
| 1. **Personīgās higiēnas uzturēšana:**
 |  |
| * 1. Saprot personīgās higiēnas nepieciešamību. *Kontroljautājums: pastāsti, kādēļ cilvēks mazgājas?*
 |  |
| * 1. **Spēj un prot** nomazgāties dušā, vannā. *Kontroljautājums: kur tu parasti mazgājies? Kur vēl var nomazgāties?*
 |  |
| * 1. **Spēj un prot** rūpēties par saviem matiem (mazgāt, ķemmēt, žāvēt, skūties). *Kontroljautājums: kurš tev mazgā matus? Kad tu ķemmē matus? Kad tu parasti skujies – no rītiem vai vakaros?*
 |  |
| * 1. **Spēj un prot** rūpēties par nagiem (apgriezt). *Kontroljautājums: Kurš tev parasti griež nagus?*
 |  |
| * 1. **Spēj un prot** iztīrīt savus zobus/kopt mutes dobumu un zobu protēzes. *Kontroljautājums: kad tu parasti tīri zobus? Ja klientam ir zobu protēzes - Kā tu tīri savas zobu protēzes?*
 |  |
| * 1. **Spēj un prot** lietot higiēnas procedūrām nepieciešamos līdzekļus (ziepes, švammi, šampūnus, krēmus, kabatas lakatiņu, dezodorantu u.c.). *Kontroljautājums: kādā krāsā ir tava švamme? Kādas ziepes vai šampūns tev vislabāk patīk? Kādus higiēnas līdzekļus tu pazīsti, kādus tu parasti lieto? Kur tu tos glabā?*
 |  |
| * 1. **Spēj un prot** apmeklēt tualeti pats gan pa dienu, gan naktī. *Kontroljautājums: kur atrodas tualetes telpa? Kas tev palīdz nokļūt līdz tualetes telpai? Kā tu vari aiziet līdz tualetei naktī, kad ir tumšs?*
 |  |
| * 1. **Spēj un prot** lietot pamperus, ieliktņus, higiēniskās paketes. *Kontroljautājums: kad vajag lietot pamperus? Ja klientam nepieciešami pamperi - Kurš palīdz uzlikt pamperi? Ja kliente ir sieviete - kad vajag lietot higiēniskās paketes?*
 |  |
| **Max punktu skaits 45**  |  |
| 1. **Veselības uzturēšana:**
 |  |
| * 1. Ir pamatzināšanas par cilvēka anatomiju. *Kontroljautājums: pastāsti, kur cilvēkam atrodas sirds, kuņģis, smadzenes u.c. orgāni?*
 |  |
| * 1. Ir izpratne par veselību un tās nozīmi. *Kontroljautājums: pastāsti, ko nozīmē būt veselam? Kad tu jūties vesels?*
 |  |
| * 1. Ir izpratne par medikamentu lietošanu, ja tas nepieciešams. *Kontroljautājums: kādos gadījumos ir jālieto medikamenti? Pastāsti, kādus medikamentus tev ir nepieciešams lietot?*
 |  |
| * 1. **Spēj** izprast uzvedības traucējumu saistību ar medikamentu lietošanas regularitāti, ja uzvedības traucējumi ir vai mēdz būt. *Kontroljautājums: pastāsti, kā medikamentu lietošana ietekmē tavu veselības stāvokli/ uzvedību?*
 |  |
| * 1. **Spēj un prot** ievērot medikamentu lietošanas laikus. *Kontroljautājums: kā tu parasti lieto medikamentus?*
 |  |
| * 1. Ir izpratne par kontracepcijas līdzekļu lietošanu. *Kontroljautājums: kas ir kontracepcijas līdzekļi? Kā tos lieto?*
 |  |
| * 1. **Spēj un prot** pateikt, ka jūtas slikti vai par sāpēm (zobu, vēdera, galvas, muguras, kāju, roku) un spēj aprakstīt pašsajūtu. *Kontroljautājums: pastāsti, kā tu parasti stāsti, ja kaut kas sāp?*
 |  |
| * 1. **Spēj un prot** meklēt medicīnisko palīdzību, ja nepieciešams (traumas, saslimšanas u.c.). *Kontroljautājums: Kam tu parasti stāsti, ja tev kaut kas sāp, vai ja tu jūties slims?*
 |  |
| * 1. Ir zināšanas un izpratne par atkarību izraisošu vielu un tehnoloģiju kaitīgo iedarbību uz veselību (alkohols, smēķēšana, medikamenti, narkotikas, azartspēles). *Kontroljautājums: pastāsti, ko tu zini par alkohola, smēķēšanas, narkotiku lietošanas ietekmi uz cilvēka veselību? Kā tu domā, vai spēlējot kārtis/ spēles datorā cilvēks var tā aizrauties, ka aizmirst visu uz pasaules?*
 |  |
| * 1. **Spēj** atpazīt un aprakstīt maņu sajūtas. *Kontroljautājums: pastāsti par to, kā tu redzi un dzirdi? Var iedot iepriekš sagatavotus maisiņus zirņiem, pupām, putraimiem, miltiem un iedot klientam aptaustīt – kādas atšķirības tu sajūti?*
 |  |
| **Max punktu skaits 39**  |  |
| 1. **Mobilitāte:**
 |  |
| * 1. **Spēj un prot** mainīt pozu un sēdēt. *Novēro klientu izvērtēšanas intervijas laikā, jautā: Kā tu jūties ilgstoši sēžot?*
 |  |
| * 1. **Spēj un prot** apsēsties uz krēsla, piecelties no tā. *Novēro klientu izvērtēšanas intervijas laikā, jautā: Kādas grūtības tev sagādā piecelšanās vai apsēšanās uz/no krēsla?*
 |  |
| * 1. **Spēj un prot** iekāpt un izkāpt no gultas. *Kontroljautājums: pastāsti, kā tu parasti iekāp gultā? Kā tu tiec ārā no gultas?*
 |  |
| * 1. **Spēj un prot** piecelties pēc kritiena. *Kontroljautājums: ko tu dari, ja nejauši paklūpi un nokrīti?*
 |  |
| * 1. **Spēj un prot** pārvietoties telpā, lietot tehniskos palīglīdzekļus, ja ir nepieciešams. *Kontroljautājums: pastāsti, apmēram, cik liela ir tava istaba? Ar kādām kurpēm tu parasti staigā pa istabu? Kur tu ej skatīties televizoru? Ja persona izmanto tehniskos palīglīdzekļus – kurš tev palīdz lietot, piemēram, ratiņus, spieķi u.c.*
 |  |
| * 1. **Spēj un prot** pārvietoties pa kāpnēm. *Kontroljautājums: kurš tev palīdz nokāpt vai uzkāpt pa kāpnēm?*
 |  |
| * 1. **Spēj** uzturēties un pārvietoties svaigā gaisā. *Kontroljautājums: kur tu parasti pastaigājies? Kur tu mēdz pastaigāties? Cik ilgi tu staigā pa āru?*
 |  |
|  **Max punktu skaits 39** |  |
| 1. **Orientēšanās spējas telpā un vidē**
 |  |
| * 1. **Spēj un prot** orientēties telpā. *Kontroljautājums: Pastāsti, kādas telpas ir tuvu tavai istabai*
 |  |
| * 1. **Spēj un prot** orientēties apkārtnē/teritorijā. *Kontroljautājums: uz kuru pusi ir parks, dīķis, u.c.? Kur tev vislabāk patīk uzturēties, kad esi izgājis ārā?*
 |  |
| * 1. Ir izpratne par drošību uz ielas un rīcību atbilstoši situācijai. *Kontroljautājums: pastāsti, ko tu zini par to, kā pareizi uzvesties uz ielas? Kur drīkst iet pāri ielai? Kur nedrīkst iet pāri ielai? Ja tu stāvi ielas malā, un tev ir nepieciešams iet pāri, ko tu dari vispirms?*
 |  |
| * 1. **Spēj un prot** lietot sabiedrisko transportu, nopirkt biļeti. *Kontroljautājums: pastāsti, kad tu pēdējo reizi brauci ar autobusu, vilcienu vai pilsētas sabiedrisko transportu? Kur tu parasti iekāp autobusā (vai citā transportlīdzeklī, atkarībā no tā, ko klients izmanto vai ir izmantojis)? Kā tu zini, kur jāizkāpj? Kur tu pērc biļeti?*
 |  |
| * 1. **Spēj un prot** atpazīt sev vajadzīgo braukšanas maršrutu, izkāpt vēlamā pieturā. *Kontroljautājums: ar kuru autobusu tev jābrauc, lai tu nokļūtu........ (atbilstoši klienta braukšanas maršrutam)? Līdz kādai pieturai tev jābrauc?*
 |  |
|  **Max punktu skaits 27** |  |
| 1. **Drošība**
 |  |
| * 1. Izprot tādus apzīmējumus, kā “gājēju pāreja”, “luksofors”, “autobusa pietura”, “tualete”, u.c. *Kontroljautājums: klientam parāda attēlus ar šiem apzīmējumiem un jautā, ko tie nozīmē?*
 |  |
| * 1. Ir zināšanas, kas ir ārkārtas situācija, zina, kā un kur meklēt palīdzību? *Kontroljautājums: pastāsti, kas ir ārkārtas situācija? Kur tu meklēsi palīdzību un kā?*
 |  |
| * 1. Ir zināšanas par ugunsdrošības noteikumiem, prot atbilstoši rīkoties. *Kontroljautājums: ko tu zini par ugunsdrošību? Kā tu rīkotos, ja tu sajustu dūmu smaržu telpās? Kā tu rīkotos, ja redzētu, ka aizdedzies papīrgrozs?*
 |  |
| * 1. **Spēj un prot** patstāvīgi uzmeklēt nepieciešamo speciālistu. *Kontroljautājums: Kur atrodas ārsts? Sociālais dienests?*
 |  |
| **Max punktu skaits 15** |  |
| 1. **Pamatizglītība:**
 |  |
| * 1. **Spēj un prot** pazīt skaitļus, prot skaitīt, atņemt, var veikt vienkāršas matemātiskas darbības līdz 10. *Klientam demonstrē iepriekš sagatavotus attēlus ar cipariem un matemātiskām darbībām, uzdod jautājumus, piemēram, cik ir 5+4; 6-4; 3x3 vai 10:5*
 |  |
| * 1. **Spēj un prot** veikt matemātiskas darbības līdz 100. *Klientam demonstrē iepriekš sagatavotus attēlus ar cipariem un matemātiskām darbībām, uzdod jautājumus, piemēram, cik ir 50-20; 40+30*
 |  |
| * 1. Ir izpratne par svaru, daudzumu, izmēru, lielumu, attālumu. *Klientam iedod iepriekš sagatavotus divus priekšmetus – jautā, kurš ir smagāks? kurš lielāks? Kas ir tālāk - galds vai skapis (piemēram)?*
 |  |
| * 1. **Spēj un prot** lasīt. Pazīst burtus. *Klientam iedod iepriekš sagatavotu tekstu un palūdz nolasīt*
 |  |
| * 1. **Spēj un prot** rakstīt. *Klientam diktē dažus iepriekš sagatavotus teikumus*
 |  |
| * 1. **Spēj un prot** parakstīties. *Klientam palūdz parakstīties - parādi, kā tu paraksties?*
 |  |
| * 1. **Spēj un prot** izmantot telefonu. *Kontroljautājums: parādi, kā tu, proti, lietot telefonu? Vai tev ir telefons? Kam tu parasti zvani?*
 |  |
| * 1. **Spēj un prot** izmantot datoru. *Kontroljautājums: parādi, kā tu, proti, lietot d*atoru*? Vai tev ir* dators*? Vai Tu izmanto datoru, lai uzzinātu kā jūtas Tavi draugi, radinieki?*
 |  |
| **Max punktu skaits 45** |  |
| 1. **Orientācija laikā:**
 |  |
| * 1. Sapratne par laiku. *Kontroljautājums: kas tagad ir rīts, pusdienlaiks, pēcpusdiena vai vakars?*
 |  |
| * 1. Spēj saprast jēdzienus: datums, diena, gads, mēnesis, sezona. *Kontroljautājums: kāds šodien datums, kāda nedēļas diena? Kāds mēnesis? Kāds gads? Kāda sezona?*
 |  |
| * 1. Spēj izprast kalendāru. *Kontroljautājums: lūdzu, parādi kalendārā - kā ir apzīmēta šodiena.*
 |  |
| * 1. **Spēj un prot** nosaukt pulksteņa laiku. *Kontroljautājums: pasaki, lūdzu, cik ir pulkstenis?*
 |  |
| * 1. **Spēj un prot** lietot pulksteņa zvanītāju. *Kontroljautājums: parādi, kā var lietot pulksteņa modinātāju.*
 |  |
| * 1. Spēj saprast vajadzību būt laikā, nenokavēt. *Kontroljautājums: pastāsti, cikos tu parasti celies? Cikos parasti ir brokastis?*
 |  |
| **Max punktu skaits 24** |  |
| 1. **Naudas lietošana un iepirkšanās:**
 |  |
| * 1. **Spēj un prot** lietot naudu: atpazīst un lieto banknotes un monētas. *Klientam demonstrē iepriekš sagatavotus naudaszīmju attēlus un jautā: kādas monētas vai banknotes tu visbiežāk lieto? Kādu naudiņu tu lieto?*
 |  |
| * 1. Izprot naudas vērtību, prot turēt naudu drošībā. *Kontroljautājums: kāpēc vispār vajadzīga nauda? Kur tu glabā savu naudu?*
 |  |
| * 1. **Spēj un prot** lietot bankas norēķinu karti. *Kontroljautājums: pastāsti, kas ir bankas norēķinu karte? Ko ar to dara?*
 |  |
| * 1. **Spēj un prot** patstāvīgi iepirkties veikalā, iegādāties ikdienā nepieciešamās lietas. *Kontroljautājums: pastāsti, kā tu iepērcies veikalā? Kurš tev palīdz iepirkties? Ko tu parasti pērc veikalā?*
 |  |
| * 1. **Spēj un prot** plānot un racionāli izmantot personīgos naudas līdzekļus. *Kontroljautājums: kā tu zini, ko pirkt, kad esi veikalā? Cik bieži tu ej uz veikalu iepirkties?*
 |  |
| **Max punktu skaits 27** |  |
| 1. **Saskarsme:**
 |  |
| * 1. Spēj verbāli komunicēt: saprotamā valodā izteikties, risināt sarunu, veidot dialogu. *Novēro klientu izvērtēšanas intervijas laikā*
 |  |
| * 1. Izprot dažādus neverbālus signālus: sejas mīmiku, balss toņa, žestu un pozu nozīmi *Kontroljautājums: kāds parasti izskatās, izklausās priecīgs cilvēks? Kāds skumjš? Kāds dusmīgs?*
 |  |
| * 1. **Spēj un prot** saprotami pastāstīt par savām vēlmēm un jūtām. *Kontroljautājums: pastāsti, kas tevi iepriecina? Ko tu gribētu?*
 |  |
| * 1. Spēj izprast un respektēt citu cilvēku vajadzības. *Kontroljautājums: kā tu rīkojies, ja kāds no tuviniekiem ir aizmidzis?*
 |  |
| * 1. **Spēj un prot** adekvāti risināt konfliktsituācijas. *Kontroljautājums: kā tu rīkojies, ja esi sastrīdējies ar kādu no tuviniekiem?*
 |  |
| * 1. **Spēj un prot** reaģēt atbilstoši situācijai, informācijai vai instrukcijai. *Kontroljautājums: pastāsti, kā tu rīkotos, ja tu redzētu, ka kāds paņem svešas mantas (zog)? Kā tu rīkojies, ja kāds cits palūdz tevi palīdzēt, taču tu negribi to darīt?*
 |  |
| * 1. Spēj veidot kontaktu ar apkārtējiem. *Kontroljautājums: Vai tev ir draugi?*
 |  |
| * 1. Spēj atpazīt savējos, veidot kontaktu ar piederīgajiem. *Kontroljautājums: kā sauc................................?*
 |  |
| **Max punktu skaits 33** |  |
| 1. **Uzvedība:**
 |  |
| * 1. **Spēj un prot** uzvesties atbilstoši savam vecumam un dzimumam. *Klientu novēro izvērtēšanas intervijas laikā*
 |  |
| * 1. **Spēj un prot** ievērot elementārās pieklājības normas (sasveicināties, pateikties, uzrunāt u.t.t.). *Kontroljautājums: kā uzvedas pieklājīgi cilvēki? Novēro klienta uzvedību izvērtēšanas intervijas laikā*
 |  |
| * 1. **Spēj un prot** rīkoties adekvāti situācijai. *Kontroljautājums: pastāsti, kā tu rīkojies, ja tu redzi, ka kāds cilvēks paklūp un nokrīt?*
 |  |
| * 1. Ir humora izjūta. *Kontroljautājums: pastāsti, ko tu saproti ar teicienu “laba humora izjūta”?*
 |  |
| * 1. **Spēj un prot** novērtēt un kontrolēt savu uzvedību. *Kontroljautājums: kā tu rīkojies, ja kāds tevi palūdz pagaidīt, būt pacietīgam?*
 |  |
| * 1. Spēj rīkoties ar apdomu, nav impulsīvs. *Kontroljautājums: pastāsti, kā tu rīkojies, ja nenotiek tā kā tu vēlies? Ja kāds tev neļauj darīt to, ko tu gribi?*
 |  |
| * 1. **Spēj un prot** rīkoties mērķtiecīgi, jēgpilni. *Kontroljautājums: kādēļ tu lasi (jautājums, atbilstoši personas teiktajam par brīvā laika pavadīšanu un darītajiem darbiem)*
 |  |
| **Max punktu skaits 36**  |  |
| 1. **Pāra – grupas attiecības:**
 |  |
| * 1. Spēj iekļauties pāru, grupas darbā. *Kontroljautājums: kādās rehabilitācijas nodarbībās vai pulciņos tev patīk piedalīties? Kas vēl tur piedalās?*
 |  |
| * 1. Spēj darboties grupā: ievēro, pieņem grupas uzvedības nosacījumus. *Kontroljautājums: vai tu esi piedalījies dažādās nodarbībās, pastāsti, ko tu dari nodarbību laikā? Kādi noteikumi jāievēro nodarbību laikā?*
 |  |
| * 1. Spēj veidot draudzīgas attiecības ar sava un pretējā dzimuma pārstāvjiem. *Kontroljautājums: pastāsti, kas ir draudzība? Ko nozīmē draudzēties?*
 |  |
| * 1. **Spēj un prot** piemēroties jaunai situācijai vai izmaiņām. *Kontroljautājums: Kā tu sadzīvo ar savu............?*
 |  |
| * 1. **Spēj un prot** adekvāti izpaust savu seksualitāti un apmierināt savas seksuālās vajadzības. *Kontroljautājums: kas ir svarīgi, ja cilvēkam ir draudzene/draugs, ja ir intīmas attiecības?*
 |  |
| **Max punktu skaits 21**  |  |
| 1. **Kognitīvās funkcijas:**
 |  |
| * 1. Spēja uztvert realitāti. *Kontroljautājums: kur mēs šobrīd atrodamies? Kas šobrīd notiek?*
 |  |
| * 1. Spēj koncentrēt uzmanību uz konkrētu uzdevumu, situāciju. *Klientu novēro izvērtēšanas intervijas laikā, vai viņš ir koncentrējies intervijai?*
 |  |
| * 1. Spēj noturēt uzmanību uz konkrētu uzdevumu, situāciju. *Klientu novēro izvērtēšanas intervijas laikā, vai klients notur uzmanību uz uzdoto jautājumu?*
 |  |
| * 1. Spēj uzmanību pārslēgt no viena objekta uz citu un atgriezties pie iepriekš veiktā. *Klientu novēro izvērtēšanas intervijas laikā, vai klients atbild uz konkrēto jautājumu?*
 |  |
| * 1. Spēj pielietot loģisko, abstrakto, darbības domāšanu. *Klientu novēro izvērtēšanas intervijas laikā, kādas ir klienta atbildes – vai tās atbilst uzdotam jautājumam, vai klients izsakās saprotami, vai klients lieto tēlainus izteicienus, vai klients runā vairāk izmanto tagadnes formas*
 |  |
| * 1. Spēj atcerēties nesenos notikumus. *Klientu novēro izvērtēšanas intervijas laikā, vai klients stāsta par šodienas notikumiem, kas noticis no rīta. Var pajautāt, ko tu darīji šorīt vai ko tu ēdi šorīt brokastīs?*
 |  |
| * 1. Spēj atcerēties senus, pagātnes notikumus. *Kontroljautājums: pastāsti, kur tu dzīvoji pirms iestāšanās šeit? Var novērot izvērtēšanas intervijas laikā, vai klients stāsta par savu pagātni*
 |  |
| **Max punktu skaits 21** |  |
| 1. **Darba prasmes un spējas:**
 |  |
| * 1. Spēj paust interesi par darba aktivitātēm. *Kontroljautājums: kas tevi visvairāk interesē? Kāds darbs tevi interesē?*
 |  |
| * 1. Interesējas par jaunām darba aktivitātēm. *Kontroljautājums: kādas ir iespējas darīt ko interesantu?*
 |  |
| * 1. **Spēj un prot** plānot un secīgi izpildīt veicamo uzdevumu. *Kontroljautājums: kad tu sāc veikt savus darba uzdevumus? Cik ilgi tu strādā? Cik pārtraukumi tev ir vajadzīgi, kad strādā?*
 |  |
| * 1. **Spēj un prot** lietot darba rīkus un inventāru atbilstoši uzdevumam. *Kontroljautājums: pastāsti, ar kādiem darba rīkiem, instrumentiem tu parasti strādā?*
 |  |
| * 1. Spēj meklēt palīdzību, ja ir neskaidrības par konkrētā uzdevuma izpildi. *Kontroljautājums: ko tu dari, ja neproti paveikt uzdoto uzdevumu, piemēram, ravēt dobi?*
 |  |
| * 1. Spēj uzņemties atbildību par veicamo uzdevumu, darbu. *Kontroljautājums: kā tu vari novērtēt savu darbu, piemēram, puķu dobē nav nezāļu? Kādus darbus tu pēdējā laikā esi paveicis?*
 |  |
| * 1. **Spēj un prot** sakārtot un uzturēt kārtībā savu darbavietu. *Kontroljautājums: pastāsti, kad tu beidz darbu, ko tu dari ar darba rīkiem, instrumentiem?*
 |  |
| * 1. Spēj pieņemt kritiku un labot uzdevuma izpildē pieļautās kļūdas. *Kontroljautājums: ko tu dari, ja kāds tev saka, ka tu dari nepareizi vai, ka esi kļūdījies?*
 |  |
| * 1. Zina un ievēro darba drošības noteikumus. *Kontroljautājumi: pastāsti, kā jārīkojas, piemēram, ar lāpstu? Vai kādu citu instrumentu? Kas ir svarīgi, ja strādā ar dārza kapli?*
 |  |
| * 1. Spēj sadarboties ar citiem uzdevuma, darba veikšanas laikā. *Kontroljautājums: kuram tu palīdzi paveikt darbu? Kurš tev palīdz?*
 |  |
| **Max punktu skaits 39** |  |
| 1. **Brīvais laiks:**
 |  |
| * 1. **Spēj un prot** pavadīt brīvo laiku efektīvi, konstruktīvi, atbilstoši vecumam, interesēm. *Kontroljautājums: pastāsti, ko tu dari savā brīvajā laikā? Kā tu pavadi rītus, pēcpusdienas, vakarus?*
 |  |
| * 1. Spēj izrādīt iniciatīvu un patstāvīgi plānot, organizēt savu brīvo laiku. *Kontroljautājums: kurā dienas laikā tev labāk patīk darīt tev interesējošas lietas, piemēram - lasīt, skatīties TV, spēlēt galda spēles u.c. (atbilstoši klienta interesēm)*
 |  |
| * 1. Spēj izmantot piedāvātās brīvā laika pavadīšanas iespējas. *Kontroljautājumi: kādos brīvā laika pavadīšanas pasākumos tu labprāt piedalies?*
 |  |
| **Max punktu skaits 12** |  |
| **Kopējais punktu skaits (Max 588)**  |  |

Labklājības ministrs J. Reirs

2.pielikums

Ministru kabineta 2017.gada noteikumiem Nr.

**KLIENTA NOVĒRTĒŠANAS KARTE (PROTOKOLS)**

|  |  |
| --- | --- |
| **Klienta vārds, uzvārds** |  |
| **Vieta/laiks** |  |
| **Speciālista vārds, uzvārds, amats, institūcija** |  |
| ***Klienta pašaprūpes, neatkarības un patstāvīgās dzīves prasmju novērtēšanas kritēriji*** | ***Maksimāli iespējamais/Iegūtais punktu skaits*** | ***Rekomendējamās darbības (ja informācija nepieciešama aprūpes vai rehabilitācijas plāna sastādīšanai)*** | ***Piezīmes***  |
| 1.Sevis apzināšana  | 27/ |  |  |
| 2.Ēšana, ēdiena gatavošana, šķidruma uzņemšana | 66/ |  |  |
| 3.Ģērbšanās | 39/ |  |  |
| 4.Telpu kopšana un uzturēšana:  | 33/ |  |  |
| 5.Personīgās higiēnas uzturēšana | 45/ |  |  |
| 6.Veselības uzturēšana | 39/ |  |  |
| 7.Mobilitāte | 39/ |  |  |
| 8.Orientēšanās spējas telpā un vidē | 27/ |  |  |
| 9.Drošība | 15/ |  |  |
| 10.Pamatizglītība | 45/ |  |  |
| 11.Orientācija laikā | 24/ |  |  |
| 12.Naudas lietošana un iepirkšanās | 27/ |  |  |
| 13.Saskarsme  | 33/ |  |  |
| 14.Uzvedība | 36/ |  |  |
| 15.Pāra – grupas attiecības | 21/ |  |  |
| 16.Kognitīvās funkcijas | 21/ |  |  |
| 17.Darba prasmes un spējas | 39/ |  |  |
| 18.Brīvais laiks: | 12/ |  |  |
| ***Kopējais punktu skaits*** | 588/ |  |  |

|  |  |
| --- | --- |
| **Noteiktais aprūpes līmenis** |  |
| **Speciālista paraksts** |  |

Labklājības ministrs J. Reirs

3.pielikums

Ministru kabineta 2017.gada noteikumiem Nr.

**Valsts finansēta ilgstošas sociālās aprūpes un sociālās rehabilitācijas institūcijas pakalpojuma sniegšanā iesaistītā personāla skaits un kvalifikācija no 01.01.2023.**

|  |  |  |
| --- | --- | --- |
| **Amats/kvalifikācija** | **Aprūpes līmenis/slodžu skaits** | *komentārs* |
| **1.** | **2.** | **3.** | **4.** | **Kopā institūcijā** |
| (vidēji20-24 klientu skaits grupā) |  (vidēji 16-20 klientu skaits grupā) | (vidēji 12-16 klientu skaits grupā) | (vidēji 8-12 klientu skaits grupā) | **Pieaugušo institūcijā** - 8 grupas (2 grupas katrā līmenī), kur katrā vidēji ir viena līmeņa 18 klienti) |
| Ieteicamais speciālistu skaits **vidēji uz 1 klientu grupu**, pieņemot, ka institūcijā ir 150 klienti (8 grupas, katrā aprūpes līmeni 2): |
| Sociālais darbinieks | 0,5 | 0,5 | x | x | 2,0 | *Speciālists vada vidēji 2 klientu grupas.*  |
| Sociālais aprūpētājs/ Sociālais rehabilitētājs | 1,5 | 2.5 | 4,0 | x | 16.0 | *1.līmenis: vidēji 1.5 slodzes uz vienu grupu. Viens speciālists uz vienu klientu grupu dienā, 7 dienas nedēļā (8:30 - 17:00);**2.līmenis: vidēji 2.5 slodzes uz vienu grupu. Viens speciālists uz vienu klientu grupu dienā, 7 dienas nedēļā (8:30 - 17:00), papildu viens speciālists uz vienu klientu grupu darba dienās (8:30 - 17:00);**3.līmenis: vidēji 4.0 slodzes uz vienu grupu. Viens speciālists uz vienu klientu grupu dienā, 7 dienas nedēļā (8:30 līdz 22:00), papildu viens speciālists uz vienu klientu grupu darba dienās (8:30 - 17:00).* |
| Aprūpētājs/māsas palīgs | 0,75 | 0,75 | 5,5 | 9,0 | 31.5 | *1.;2.līmenis: vidēji 0.75 slodzes uz vienu grupu. Viens speciālists vidēji uz 50 klientiem (2 grupām) naktī, 7 dienas nedēļā (22:00 – 6:00);**3.līmenis: vidēji 5.5 slodzes uz vienu grupu. Viens speciālists uz vienu klientu grupu 24h diennaktī, papildu viens speciālists uz vienu klientu grupu darba dienās (8:30 - 17:00);**4.līmenis:vidēji 9,0 slodzes uz vienu grupu. Divi speciālisti uz vienu klientu grupu 24h diennaktī.* |
| Kultūras un sporta pasākumu organizēšanas speciālists | 0,14 | 0,14 | 0,14 | 0,07 | 1,0 | 1. *slodze iestādē.*

*Ja klientu skaits iestādē ir mazāks par 50 – 0.5 slodze iestādē, ja klientu skaits ir lielāks par 200 - 2.00 slodzes iestādē.* |
| Interešu izglītības speciālisti | 1,0 | 1,0 | 0,5 | x | 5,0 | *1.;2.līmenis: vidēji 1.0 slodze uz vienu grupu;**3.līmenis: vidēji 0.5 slodze uz vienu grupu.* |
| Ārsts1 | 0,08 | 0,12 | 0,14 | 0,16 | 1,0 | *1.0 slodze iestādē.* |
| Sertificēta medicīnas māsa2 | 0.69 | 0.69 | 0.97 | 0.97 | 6.50 | *5.5 slodzes iestādē dežūrējošā medicīnas māsa (t.sk. vecākā medicīnas māsa).**3.;4.līmenis: vidēji 0.25 slodzes uz vienu grupu. Viens speciālists vada vidēji 4 klientu grupas.* |
| Sertificēts fizioterapeits3 | 0,19 | 0,19 | 0,19 | 0,19 | 1,5 | *1.0 slodze vidēji uz 100 klientiem.* |
| Sertificēts ergoterapeits3 | 0,19 | 0,19 | 0,19 | 0,19 | 1,5 | *1.0 slodze vidēji uz 100 klientiem.* |
| Sertificēts mākslu (deju – kustību) terapeits3 | 0,19 | 0,19 | 0,19 | 0,19 | 1,5 | *1.0 slodze vidēji uz 100 klientiem.* |
| Logopēds | 0,21 | 0,21 | 0,21 | 0,09 | 1,5 | *1.0 slodze vidēji uz 100 klientiem.* |
| Sertificēts masieris4 | 0.47 | 0.47 | 0.47 | 0.47 | 3,75 | *1.0 slodze vidēji uz 40 klientiem.* |
| Sertificēts ārsta palīgs5 | 0,08 | 0,12 | 0,14 | 0,16 | 1,0 | *1.0 slodze iestādē.* |
| Psihologs6 | 0.25 | 0.25 | 0.25 | 0.25 | 2,0 | *2.0 slodzes iestādē.* *Ja klientu skaits iestādē ir mazāks par 50 – 1.00 slodze iestādē, ja klientu skaits ir lielāks par 200 - 3.00 slodzes iestādē.* |
| KOPĀ (vidēji uz 1 grupu): | 6.2 | 7.3 | 12.9 | 11.7 | x |  |
| **Amats/kvalifikācija** | **Aprūpes līmenis/slodžu skaits** |  |
|  |  |  | **4.** | **Kopā institūcijā** |  |
|  |  |  | (vidēji 8 klientu skaits grupā) | **Bērnu institūcijā** - 19 grupas, kur katrā vidēji ir 8 klienti) |  |
| Ieteicamais speciālistu skaits **vidēji uz 1 klientu grupu**, pieņemot, ka institūcijā ir 150 bērni (19 grupas): |
| Sociālais darbinieks/sociālais pedagogs |  |  |  | 0,33 | 6,33 | *Speciālists vada vidēji 3 klientu grupas.*  |
| Sociālais aprūpētājs/ Sociālais rehabilitētājs |  |  |  | 4,0 | 76,0 | *Vidēji 4.0 slodzes uz vienu grupu. Viens speciālists uz vienu klientu grupu dienā, 7 dienas nedēļā (8:30 līdz 22:00), papildu viens speciālists uz vienu klientu grupu darba dienās (8:30 - 17:00).* |
| Sertificēta medicīnas māsa2 |  |  |  | 0,29 | 5,5 | *5.5 slodzes iestādē dežūrējošā medicīnas māsa (t.sk. vecākā medicīnas māsa).* |
| Ārsts1 |  |  |  | 0,05 | 1,0 | *1.0 slodze iestādē.* |
| Sertificēts fizioterapeits3 |  |  |  | 0,4 | 7,5 | *1.0 slodze vidēji uz 20 klientiem.* |
| Sertificēts ergoterapeits3 |  |  |  | 0,4 | 7,5 | *1.0 slodze vidēji uz 20 klientiem.* |
| Sertificēts mākslu (deju – kustību) terapeits3 |  |  |  | 0,2 | 3,75 | *1.0 slodze vidēji uz 40 klientiem.* |
| Logopēds |  |  |  | 0,4 | 7,5 | *1.0 slodze vidēji uz 20 klientiem.* |
| Sertificēts masieris4 |  |  |  | 0,4 | 7,5 | *1.0 slodze vidēji uz 20 klientiem.* |
| Sertificēts ārsta palīgs5 |  |  |  | 0,05 | 1,0 | *1.0slodze iestādē.**Ja klientu skaits iestādē ir mazāks par 50 – 0.5 slodze iestādē.* |
| Psihologs6 |  |  |  | 0,05 | 1,0 | 1. *slodze iestādē.*

*Ja klientu skaits iestādē ir mazāks par 50 – 0.5 slodze iestādē.* |
| Kultūras un sporta pasākumu organizēšanas speciālists |  |  |  | 0,05 | 1,0 | 1. *slodze iestādē.*

*Ja klientu skaits iestādē ir mazāks par 50 – 0.5 slodze iestādē.* |
| Interešu izglītības speciālisti |  |  |  | 0,5 | 9,5 | *Vidēji 0.5 slodze uz vienu grupu.* |
| Aprūpētājs/sociālais audzinātājs |  |  |  | 9,0 | 171,0 | *Vidēji 9.0 slodzes uz vienu grupu. Divi speciālisti uz vienu klientu grupu 24h diennaktī.* |
| KOPĀ (vidēji uz 1 grupu): | x | x | x | 16.1 | x |  |

1 Ārsta specialitāti, kas nodrošina pakalpojumu klientiem, nosaka institūcijas vadītājs, ņemot vērā klientu funkcionālo traucējumu veidus un smaguma pakāpi, kā arī vecumu

2 Māsas specialitāti un amatu (piemēram, vecākā māsa), nosaka institūcijas vadītājs, ņemot vērā klientu funkcionālo traucējumu veidus un smaguma pakāpi, kā arī vecumu

3 Obligāti nodrošināms vismaz vienas specialitātes terapeits

4 Masieri var aizvietot fizioterapeita asistents vai māsa ar masiera sertifikātu

5 Ārsta palīgs vada institūcijas veselības punktu, ja to nav iespējas darīt ārstam

6 Psihologam, kas strādā ar bērniem, jāatbilst Bērnu tiesību aizsardzības likumā noteiktajām prasībām, pārējos gadījumos psihologam jābūt sertificētam klīniskajā un veselības psiholoģijā

Labklājības ministrs J. Reirs

4.pielikums

Ministru kabineta 2017.gada noteikumiem Nr.

**No valsts budžeta finansēta ilgstošas sociālās aprūpes un sociālās rehabilitācijas institūcijas pakalpojuma sniegšanā iesaistītā personāla skaits no 01.07.2018.**

|  |  |  |
| --- | --- | --- |
| **Amats/kvalifikācija** | **Aprūpes līmenis/slodžu skaits** | *komentārs* |
| **1.** | **2.** | **3.** | **4.** | **Kopā institūcijā** |
| (vidēji20-24 klientu skaits grupā) |  (vidēji 16-20 klientu skaits grupā) | (vidēji 12-16 klientu skaits grupā) | (vidēji 8-12 klientu skaits grupā) | **Pieaugušo institūcijā** - 8 grupas (2 grupas katrā līmenī), kur katrā vidēji ir viena līmeņa 18 klienti) |
| Ieteicamais speciālistu skaits **vidēji uz 1 klientu grupu**, pieņemot, ka institūcijā ir 150 klienti (8 grupas, katrā aprūpes līmeni 2): |
| Sociālais darbinieks | 0,25 | 0,25 | x | x | 1,0 | *Speciālists vada vidēji 4 klientu grupas.*  |
| Sociālais aprūpētājs/ Sociālais rehabilitētājs | 0.75 | 0.75 | 1.25 | x | 5.5 | *1.;2.līmenis: vidēji 0.75 slodzes uz vienu grupu. Viens speciālists uz divām klientu grupām dienā, 7 dienas nedēļā (8:30 - 17:00);**3.līmenis: vidēji 1.25 slodzes uz vienu grupu. Viens speciālists uz divām klientu grupām dienā, 7 dienas nedēļā (8:30 līdz 17:00), papildu viens speciālists uz divām klientu grupām darba dienās (8:30 - 17:00).* |
| Aprūpētājs/māsas palīgs | 0,75 | 0,75 | 5,5 | 8,5 | 31.0 | *1.;2.līmenis: vidēji 0.75 slodzes uz vienu grupu. Viens speciālists vidēji uz 50 klientiem (2 grupām) naktī, 7 dienas nedēļā (22:00 – 6:00);**3.līmenis: vidēji 5.5 slodzes uz vienu grupu. Viens speciālists uz vienu klientu grupu 24h diennaktī, papildu viens speciālists uz vienu klientu grupu darba dienās (8:30 - 17:00);**4.līmenis:vidēji 8.5 slodzes uz vienu grupu. Viens speciālists uz vienu klientu grupu 24h diennaktī, papildu viens speciālists vidēji 16h dienā,7 dienas nedēļā (8:30-22:00), papildu viens speciālists uz vienu klientu grupu darba dienās (8:30 - 17:00).* |
| Kultūras un sporta pasākumu organizēšanas speciālists | 0,09 | 0,09 | 0,09 | 0,09 | 0.75 | * 1. *slodze iestādē.*

*Ja klientu skaits iestādē ir mazāks par 50 – 0.5 slodze iestādē..* |
| Interešu izglītības speciālisti | 0.5 | 0.5 | 0,25 | x | 2.5 | *1.;2.līmenis: vidēji 1.0 slodze uz divām grupām;**3.līmenis: vidēji 0.25 slodze uz vienu grupu.* |
| Ārsts1 | 0,08 | 0,12 | 0,14 | 0,16 | 1,0 | 1. *slodze iestādē.*

*Ja klientu skaits iestādē ir mazāks par 50 – 0.5 slodze iestādē.* |
| Sertificēta medicīnas māsa2 | 0.69 | 0.69 | 0.97 | 0.97 | 6.50 | *5.5 slodzes iestādē dežūrējošā medicīnas māsa (t.sk. vecākā medicīnas māsa).**3.;4.līmenis: vidēji 0.25 slodzes uz vienu grupu. Viens speciālists vada vidēji 4 klientu grupas.* |
| Sertificēts fizioterapeits3 | 0,13 | 0,13 | 0,13 | 0,13 | 1,0 | *1.0 slodze iestādē.* |
| Sertificēts ergoterapeits3 | 0,13 | 0,13 | 0,13 | 0,13 | 1,0 | *1.0 slodze iestādē.* |
| Sertificēts mākslu (deju – kustību) terapeits3 | 0,09 | 0,09 | 0,09 | 0,09 | 0.75 | * 1. *slodze iestādē.*

*Ja klientu skaits iestādē ir mazāks par 50 – 0.5 slodze iestādē..* |
| Logopēds | 0,06 | 0,06 | 0,06 | 0,06 | 0.5 | *0.5 slodze iestādē.* |
| Sertificēts masieris4 | 0.13 | 0.13 | 0.13 | 0.13 | 1.0 | *1.0 slodze iestādē.* |
| Sertificēts ārsta palīgs5 | 0,04 | 0,06 | 0,07 | 0,08 | 0.5 | *0.5 slodze iestādē.* |
| Psihologs6 | 0.13 | 0.13 | 0.13 | 0.13 | 1.0 | *1.0 slodze iestādē.**Ja klientu skaits iestādē ir mazāks par 50 – 0.5 slodze iestādē.* |
| KOPĀ (vidēji uz 1 grupu): | 3.8 | 3.9 | 8.9 | 10.5 | x |  |
| **Amats/kvalifikācija** | **Aprūpes līmenis/slodžu skaits** |  |
|  |  |  | **4.** | **Kopā institūcijā** |  |
|  |  |  | (vidēji 8 klientu skaits grupā) | **Bērnu institūcijā** - 19 grupas, kur katrā vidēji ir 8 klienti) |  |
| Ieteicamais speciālistu skaits **vidēji uz 1 klientu grupu**, pieņemot, ka institūcijā ir 150 bērni (19 grupas): |
| Sociālais darbinieks/sociālais pedagogs |  |  |  | 0,25 | 4.75 | *Speciālists vada vidēji 4 klientu grupas.*  |
| Sociālais aprūpētājs/ Sociālais rehabilitētājs |  |  |  | 3,0 | 57,0 | *Vidēji 3.0 slodzes uz vienu grupu. Viens speciālists uz vienu klientu grupu dienā, 7 dienas nedēļā (8:30 līdz 22:00).* |
| Sertificēta medicīnas māsa2 |  |  |  | 0,29 | 5,5 | *5.5 slodzes iestādē dežūrējošā medicīnas māsa (t.sk. vecākā medicīnas māsa).* |
| Ārsts1 |  |  |  | 0,05 | 1,0 | *1.0 slodze iestādē.**Ja klientu skaits iestādē ir mazāks par 50 – 0.5 slodze iestādē.* |
| Sertificēts fizioterapeits3 |  |  |  | 0,2 | 3.75 | *1.0 slodze vidēji uz 40 klientiem.* |
| Sertificēts ergoterapeits3 |  |  |  | 0,2 | 3.75 | *1.0 slodze vidēji uz 40 klientiem.* |
| Sertificēts mākslu (deju – kustību) terapeits3 |  |  |  | 0,2 | 3,75 | *1.0 slodze vidēji uz 40 klientiem.* |
| Logopēds |  |  |  | 0,2 | 3.75 | *1.0 slodze vidēji uz 40 klientiem.* |
| Sertificēts masieris4 |  |  |  | 0,2 | 3,75 | *1.0 slodze vidēji uz 40 klientiem.* |
| Sertificēts ārsta palīgs5 |  |  |  | 0,05 | 1,0 | *1.0 slodze iestādē.**Ja klientu skaits iestādē ir mazāks par 50 – 0.5 slodze iestādē.* |
| Psihologs6 |  |  |  | 0,05 | 1,0 | *1.0 slodze iestādē.* *Ja klientu skaits iestādē ir mazāks par 50 – 0.5 slodze iestādē.* |
| Kultūras un sporta pasākumu organizēšanas speciālists |  |  |  | 0,05 | 1,0 | 1. *slodze iestādē.*

*Ja klientu skaits iestādē ir mazāks par 50 – 0.5 slodze iestādē.* |
| Interešu izglītības speciālisti |  |  |  | 0,25 | 4.75 | *Vidēji 0.25 slodze uz vienu grupu.* |
| Aprūpētājs/sociālais audzinātājs |  |  |  | 7.5 | 142.5 | *Vidēji 7.5 slodzes uz vienu grupu. Viens speciālists uz vienu klientu grupu 24h diennaktī, papildu viens speciālists vidēji 16h dienā,7 dienas nedēļā (8:30-22:00).* |
| KOPĀ (vidēji uz 1 grupu): | x | x | x | 12.3 | x |  |

1 Ārsta specialitāti, kas nodrošina pakalpojumu klientiem, nosaka institūcijas vadītājs, ņemot vērā klientu funkcionālo traucējumu veidus un smaguma pakāpi, kā arī vecumu

2 Māsas specialitāti un amatu (piemēram, vecākā māsa), nosaka institūcijas vadītājs, ņemot vērā klientu funkcionālo traucējumu veidus un smaguma pakāpi, kā arī vecumu

3 Obligāti nodrošināms vismaz vienas specialitātes terapeits

4 Masieri var aizvietot fizioterapeita asistents vai māsa ar masiera sertifikātu

5 Ārsta palīgs vada institūcijas veselības punktu, ja to nav iespējas darīt ārstam

6 Psihologam, kas strādā ar bērniem, jābūt atbilstošam Bērnu tiesību aizsardzības likumā noteiktajām prasībām, pārējos gadījumos psihologam jābūt sertificētam klīniskajā un veselības psiholoģijā

Labklājības ministrs J. Reirs